Saamtrek bekyk pa’s se rol | Netwerk24
Saamtrek bekyk pa’s se rol
Die jaarlikse byeenkoms van The World needs a Father (TWNAF) word die naweek van 7 tot 9 Februarie by The Gathering in New Orleans aangebied.
The World needs a Father is ’n interdenominale Christelike beweging wat hom op die bekamping van vaderloosheid en die herstel van gesonde gesinne toespits.
Tydens die naweek sal praktiese leiding gegee word oor hoe ’n pa morele beheer in hul kinders se lewe kan neem, identiteit kan bou, sekuriteit kan bied en potensiaal kan verwesenlik.
Van die sprekers sluit in Cassie Carstens (stigter van TWNAF), Norm Wakefield van Sprit of Elijah Ministries in Texas in die VSA, pastoor Bjorgan Morrie van The Gathering, pastoor Phumzile Stofile van Mbekweni en Danny de Wit (voorsitter van TWNAF).
Die organisasie werk tans in meer as 70 lande wêreldwyd en glo dat elke kind ’n goeie pa in die huis nodig het en dat afwesige pa’s (meer as twee derdes van kinders in Suid-Afrika woon sonder hul biologiese pa in die huis) of onbevoegde vaders in ’n baie groot mate tot die maatskaplike euwels in ons land bydra – nie net in minder gegoede buurte waar ’n bendekultuur heers nie, maar ook in welgestelde huise waar kinders dan hul geluk en identiteit op die verkeerde plekke soek.
Belangstellendes kan vir bywoning by www.theworldneedsafather-paarl.co.za registreer of Abrie de Swardt by 083 625 1158, Warren Petersen by 082 786 2962 of De Bruyn Steenkamp by 079 598 5274 bel.